Diari Oficial de la Generalitat Valenciana


Sumari del DOGV 9542, del 27-02-2023 (2023/1891)

ACORD de 17 de febrer de 2023, del Consell, pel qual, per a l'exercici pressupostari 2023, queden subjectes a control financer permanent, en substitució de la intervenció prèvia, determinats expedients relatius al personal funcionari al servei de l'Administració de justícia transferit a la Comunitat Valenciana, en relació amb l'apartat quart de l'Acord de 24 d'agost de 2012, del Consell, pel qual es determinen els aspectes addicionals a comprovar per la Intervenció en l'exercici de la fiscalització de la despesa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9542

Data del DOGV
:   27-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1891


Data del document
:   17-02-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de febrer de 2023, del Consell, pel qual, per a l'exercici pressupostari 2023, queden subjectes a control financer permanent, en substitució de la intervenció prèvia, determinats expedients relatius al personal funcionari al servei de l'Administració de justícia transferit a la Comunitat Valenciana, en relació amb l'apartat quart de l'Acord de 24 d'agost de 2012, del Consell, pel qual es determinen els aspectes addicionals a comprovar per la Intervenció en l'exercici de la fiscalització de la despesa. [2023/1891]  
Com a continuació de l'Acord de 5 de maig de 2016, de la Mesa Sectorial de Justícia, ratificat per Acord de 16 de setembre de 2016, del Consell (DOGV 22.09.2016), s'ha subscrit l'Acord de 12 de desembre de 2019 entre la Conselleria de Justícia, Interior i Administració Pública i les organitzacions sindicals representades en la Mesa Sectorial de Justícia, relatiu a l'establiment de la carrera professional en l'Administració de Justícia de la Generalitat, la Conselleria de Justícia, Interior i Administració Pública s'ha compromés a implantar la carrera professional en l'àmbit del personal funcionari al servei de l'Administració de justícia transferit a la Comunitat Valenciana.  
  
El mencionat acord preveu, mentre es produeixen les reformes normatives necessàries per a fer possible la seua implantació, la negociació i aprovació d'un programa d'actuació per a l'any 2020 i següents de la present legislatura, la implantació d'un programa d'actuació que reconega la trajectòria i actuació professional, la qualitat del treball realitzat, la formació i coneixements adquirits i la seua implicació amb l'organització, els seus objectius i fins resultants de la implantació de la nova oficina judicial.  
L'objectiu és que aqueix programa s'aplique al llarg de la resta de la present legislatura, i que se n'inicie l'abonament de manera progressiva al llarg dels anys 2020 i següents, tot això conforme amb les disponibilitats pressupostàries.  
Així, des de 2017 es dicten resolucions de la Direcció General de Modernització i Relacions amb l'Administració de Justícia que estableixen, amb caràcter anual, programes d'actuació dirigits a reconéixer determinats aspectes de la trajectòria i actuació professional dels funcionaris dels cossos al servei de l'Administració de justícia en l'àmbit de la Comunitat Valenciana; la de 2 d'agost de 2021, a més del personal de carrera, incorpora el personal interí dels Cossos generals de gestió processal i administrativa, de tramitació processal i administrativa i d'auxili judicial, així com els dels cossos especials de mèdics forenses, facultatius i ajudants de laboratori que en data 1 d'abril de 2021 complia els requisits.  
  
Per Resolució de 5 de setembre de 2022, de la Direcció General de Modernització i Relacions amb l'Administració de Justícia, de la Conselleria de Justícia, Interior i Administració Pública, es reconeix per a l'any 2022 determinats aspectes de la trajectòria i actuació professional dels funcionaris transferits dels cossos al servei de l'administració de justícia abans citats en l'àmbit de la Comunitat Valenciana que en data 1 d'abril de 2022 complisca els requisits.  
Les quanties individuals es determinen anualment en funció del cos de pertinença i de l'antiguitat acreditada, prenent com a referència per a l'enquadrament en cadascun dels grups i el seu corresponent grau de desenvolupament la situació de cadascun dels funcionaris inclosos en el programa en data 1 d'abril de cadascun dels exercicis, prèvia negociació amb les organitzacions sindicals amb representació en la Mesa Sectorial de Justícia.  
Aquest procés ha produït un important increment de sol·licituds d'enquadrament i reclamacions, així com de reconeixements d'ofici a realitzar cada any (enquadraments inicials, canvis de subgrups d'enquadrament, etc.).  
Però, sobretot, la percepció d'aquest programa d'actuació que reconeix la trajectòria professional per a tot el personal transferit de l'Administració de justícia, té com a conseqüència que es produïsca un elevat nombre d'incidències en les nòmines d'aquest personal, que en 2021 ha afectat 4.621 funcionaris, i en 2022 un màxim de 5.023, tenint en compte que, a més de la negociació sindical, per resultar preceptius els informes favorables de la Direcció General de Pressupostos i del Consell General del Poder Judicial, en el cas que la resolució que aprova el programa d'actuació es dicte amb posterioritat a la data d'inici d'efectes implicaria incidències de nòmina corresponents als endarreriments.  
  
D'altra banda, també cal tindre en consideració la convocatòria anual pel Ministeri de Justícia de concurs de trasllats a escala nacional, i la finalització dels processos selectius de personal corresponents a les successives convocatòries, que generen un important nombre d'incorporacions cada any.  
Conforme amb el que es preveu en l'article 97 de la Llei 1/2015, de 6 de febrer, d'hisenda pública, del sector públic instrumental i de subvencions, la funció interventora té per objecte controlar, abans que siguen aprovats, entre altres, els actes, documents i expedients de l'Administració de la Generalitat i els seus organismes autònoms que donen lloc al reconeixement de drets o a la realització de despeses, així com els ingressos i pagaments que se'n deriven.  
No obstant l'anterior, l'article 98.2 de la Llei 1/2015 habilita el Consell, a proposta de la Intervenció General de la Generalitat, per a acordar de forma motivada l'aplicació del control financer permanent, en substitució de la funció interventora en els òrgans de l'Administració de la Generalitat o organismes autònoms dependents d'aquesta, bé respecte de tota la seua activitat o exclusivament respecte d'algunes àrees de gestió. Aquests acords, així com els motius que els justifiquen, han de ser publicats en el Diari Oficial de la Generalitat Valenciana en el termini màxim de vint dies des de l'aprovació.  
D'aquesta manera, per Acord de 8 d'abril de 2022, del Consell (DOGV 9349 publicat el 27.05.2022), es va establir per a l'exercici pressupostari 2022 la subjecció a control financer permanent en substitució de la intervenció prèvia, els expedients relatius a despeses de personal derivats del programa d'actuació que reconega la trajectòria i actuació professional dels funcionaris dels cossos al servei de l'Administració de justícia en l'àmbit de la Comunitat Valenciana.  
  
D'altra banda, l'Acord de 24 d'agost de 2012, del Consell, pel qual es determinen els aspectes addicionals a comprovar per la Intervenció en l'exercici de la fiscalització de la despesa, recull en l'apartat quart els expedients relatius a despeses de personal que queden subjectes a control financer permanent en substitució de la intervenció prèvia.  
  
En conseqüència, es considera necessari que de manera excepcional, durant l'exercici 2023, se substituïsca la intervenció prèvia pel control financer permanent mitjançant el qual la Intervenció puga verificar a posteriori, per mitjà de tècniques de mostreig, que s'han complit la normativa i els procediments aplicables.  
En virtut de l'anterior, vista la proposta de la Intervenció General de la Generalitat, el Consell, a proposta del conseller d'Hisenda i Model Econòmic,  
  
  
ACORDA  
  
Per al present exercici 2023, queden subjectes a control financer permanent, en substitució de la intervenció prèvia, a més dels expedients previstos en l'apartat quart de l'Acord de 24 d'agost de 2012, del Consell, pel qual es determinen els aspectes addicionals a comprovar per la Intervenció en l'exercici de la fiscalització de la despesa, els següents expedients:  
- Els expedients relatius a despeses de personal derivats del programa d'actuació que reconega la trajectòria i actuació professional dels funcionaris dels cossos al servei de l'Administració de justícia en l'àmbit de la Comunitat Valenciana.  
  
Orihuela, 17 de febrer de 2023  
  
La consellera secretària,  
AITANA MAS MAS